REGULAMENTUL (CE) NR. 580/2007 AL CONSILIULUI
din 29 mai 2007
privind punerea în aplicare a acordurilor încheiate sub formă de procese-verbale agreate între Comunitatea Europeană și Republica Federativă Brazilia și între Comunitatea Europeană și Regatul Thailandei în temeiul articolului XXVIII din Acordul General pentru Tarife și Comerț (GATT 1994) de modificare și completare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Regulamentul (CEE) nr. 2658/87 (1) a instituit o nomenclatură a mărfurilor, denumită în continuare „Nomenclatura Combinată”, și a stabilit nivelurile taxelor vamale convenționale ale Tarifului Vamal Comun.
(2)
Prin Decizia sa 2007/360/CE din 29 mai 2007 privind încheierea de acorduri sub formă de procese verbale agreate între Comunitatea Europeană și Republica Federativă a Braziliei și între Comunitatea Europeană și Regatul Thailandei (2), Consiliul a aprobat, în numele Comunității, aceste acorduri, în vederea încheierii negocierilor inițiate în temeiul articolului XXVIII din GATT 1994.
(3)
Regulamentul (CEE) nr. 2658/87 ar trebui, prin urmare, modificat și completat în mod corespunzător,
ADOPTĂ PREZENTUL REGULAMENT:
Articolul 1
Anexa I la Regulamentul (CEE) nr. 2658/87 se modifică și se completează cu taxele și contingentele prevăzute în anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 mai 2007.